Aug 03,2017
పీఎన్‌బీ ఫలితాలు భేష్‌
న్యూఢిల్లీ: మొండిబాకీలకు కేటాయింపులు తగ్గడంతో ప్రభుత్వ రంగ పంజాబ్‌ నేషనల్‌ బ్యాంకు ఆకర్షణియమైన ఫలితాలను వెల్లడించింది. ప్రస్తుతం ఆర్థిక సంవత్సరం ఏప్రిల్‌-జూన్‌ త్రైమాసికంలో పీఎన్‌బీ నికర లాభం 12.09శాతం వృద్ధితో రూ.343.40 కోట్లకు చేరాయి. గతేడాది ఇదే సమయంలో నికర లాభం రూ.306.36 కోట్లుగా ఉంది. ఈ మూడు నెలల కాలంలో బ్యాంకు మొత్తం ఆదాయం 7.36శాతం వృద్ధితో రూ.13,475.41 కోట్ల నుంచి రూ.14,468.14 కోట్లకు పెరిగాయి. స్థూల నిరర్ధక ఆస్తులు (ఎన్‌పీఏలు) 13.75శాతం నుంచి 13.66శాతం తగ్గుదల నమోదైంది. ఇదే సమయంలో నికర ఎన్‌పీఏలు కూడా 9.16శాతం నుంచి 8.67శాతానికి పడిపోయాయి. ఈ ఫలితాల నేపథ్యంలో బుధవారం దేశీయ స్టాక్‌ మార్కెట్లో పీఎన్‌బీ షేర్లు 3శాతం పెరిగాయి.
మీ స్నేహితులకు రికమెండ్ చెయ్యండి